**I. 6 Informaţii care pot fi transmise reprezentanţilor legali ai elevilor care nu cunosc limba cehă.**

**(disponibile în limbi străine pe** [**https://cizinci.npi.cz**](https://cizinci.npi.cz)**)**

**ÎNLESNIŢI COPIILOR DUMNEAVOASTRĂ INTEGRAREA ÎN ŞCOALĂ**

1. **Informaţii personale**

În cadrul interviului introductiv, vă rugăm să furnizaţi şcolii cât mai multe informaţii despre dumneavoastră şi copilul dumneavoastră. Informaţiile servesc doar pentru necesităţile şcolii şi nu vor fi dezvăluite altor persoane. Acestea îi vor ajuta pe profesori să stabilească un contact cu copilul dumneavoastră, să îi înţeleagă mai bine şi să îi ajute cu învăţarea.

**Furnizaţi şcolii următoarele informaţii:**

Cum se scrie şi cum se pronunţă numele copilului dumneavoastră, cum îi spuneţi acasă.

Ţara de origine

Tipul şederii în Cehia

Motivul şederii în Cehia

Adresa şi datele de contact ale persoanei care va comunica cu şcoala şi modalitatea de comunicare preferată

Ocupaţia dumneavoastră în Cehia

Cursurile de învăţământ urmate de copilul dumneavoastră până în prezent

Circumstanţe care au infulenţă asupra educaţiei copilului dumneavoastră (talente, limitări)

Starea de sănătate

Deprinderi alimentare

Hobby-uri şi interese

1. **Vizitarea şcolii**

Vorbiţi cu copilul dumneavoastră despre noua şcoală.Interesaţi-vă de sentimentele lui – temeri, îngrijorări.

Vizitaţi împreună cu copilul toată şcoala, parcurgeţi cu el toate materialele pe care le-aţi primit de la şcoală.

1. **Sprijinul „ghizilor“**

În multe şcoli, pe noii veniţi îi ajută aşa-numiţii „ghizi“. Copilului dumneavoastră îi va fi atribuit un coleg de clasă, care va avea grijă de el în timpul orelor şi al pauzelor. Întrebaţi-l pe copilul dumneavoastră dacă îl ajută cineva şi cum se numeşte.

1. **Comunicarea cu şcoala**

Dacă nu stăpâniţi bine limba cehă, întrebaţi şcoala dacă vă poate intermedia un interpret, eventual, la prima întâlnire, veniţi cu propriul interpret.

Stabiliţi de comun acord cu profesorul modalitatea de comunicare reciprocă şi solicitaţi date de contact ale persoanelor cărora vă puteţi adresa în caz de necesitate. În caz de orice neclarităţi, nu ezitaţi să vă adresaţi şcolii. Participarea dumneavoastră la educaţia copilului dumneavoastră este foarte importantă.

1. **Aveţi toate informaţiile????**

Ştiţi ce fel de cooperare solicită şcoala de la dumneavoastră? Cunoaşteţi regulile şcolii şi ale clasei? Ştiţi cum, când şi cui să motivaţi absenţa copilului la şcoală? Aveţi suficiente informaţii în ceea ce priveşte modul în care vă puteţi ajuta singur copilul cu învăţarea? Înţelegeţi sistemul de notare? Aveţi lista rechizitelor de care are nevoie copilul dumneavoastră? Ştiţi cum funcţionează cantina şcolară, căminul de zi, activităţile extraşcolare? Ştiţi ce sistem online este utilizat pentru a comunica cu şcoala? Ştiţi cum se trimit temele pentru acasă? **Dacă nu, nu ezitaţi să întrebaţi şcoala, este vorba de copilul dumneavoastră.**

1. **Vorbiţi cu copilul dumneavoastră**

Adaptarea la un mediu nou şi învăţarea unei noi limbi sunt extrem de grele pentru fiecare copil. Copilul dumneavoastră are nevoie de sprijinul dumneavoastră maxim. În cazul în care copilul dumneavoastră a mers la şcoală în ţara de origine şi a avut rezultate excelente, în primele luni la şcoala cehă ar putea avea sentimente de dezamăgire şi eşec. Este ceva normal ca, copiii mai mari care învaţă limba cehă ca a doua limbă, să se simtă astfel. Au nevoie de timp, nu vă grăbiţi şi susţineţi-i. Arătaţi-le că sunteţi încrezători în capacitatea lor. Fiţi răbdători.

**Durează un an până când omul îşi crează abilităţile de comunicare de bază în limba cehă şi până la 7 ani pentru a putea scrie eseuri cu succes. Dacă şcoala propune consultaţii la Centrul de consiliere pedagogică şi psihologică, cooperaţi. Este vorba de copilul dumneavoastră şi şcoala încearcă să îl ajute. Aceasta doreşte să ofere copilului dumneavoastră sprijinul necesar pentru a putea obţine rezultate mai bune la şcoală.**